ટુંકમાં, અંધશ્રદ્ધા, આડંબર, ભ્રષ્ટ આચાર વિચાર, સડો, નકામા કે અણસમજ્યા રિવાજો, વગેરે વગેરે બધું એક પ્રકારનો રોગ છે. અને આ રોગ વિશ્વના તમામ ધર્મો, સમાજોમાં ફેલાતો હોય છે. જેમ વારંવાર માથું દુઃખવું (મસ્તક શૂલ) એ કારણે આપણે કંઇ માથું કાપીને ફેંકી નથી દેતા !! તેનો વારંવાર યોગ્ય ઊપચાર કરીએ છીએ, દુઃખવાના કારણો શોધીએ છીએ, અને ફરી દુઃખાવો ન થાય તે માટે ઉચીત પગલાંઓ લઇએ છીએ. અહીં પણ એ જ કરી શકાય. ગણપતિ એ હજારો વર્ષના ભારતિય સંસ્કૃતિના ચિંતન પછીની એક સુંદર વિભાવના છે, જ્ઞાનપ્રદ સમજણ છે, તેનો દુરઉપયોગ કે તેના વિશે ખોટી સમજણ ફેલાઇ તેનો પ્રતિકાર કરી સાચી સમજણ આપી શકાય. પરંતુ દુઃખાવાના કારણે ’માથું’ જ કાપી નાખવું તેવી સલાહ વિદ્વાન લોકો પાસેથી મળશે તો ભયંકર અવ્યવસ્થા જ સર્જાશે.